Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 362/14/6606	Lučenec, 21.7.2014
EEČ : 2-47-89-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec syna XXXXX, nar. XXXXX hoci bol podľa právoplatného rozsudku Okresného súdu v XXXXX č. XXXXX z XXXXX počnúc dňom 11.04.2012 povinný platiť výživné na syna mesačne v sume vo výške 30 % zo sumy životného minima vždy do 15-teho dňa toho ktorého mesiaca vopred k rukám starej matky dieťaťa XXXXX, nar. XXXXX z XXXXX, takto uloženú povinnosť v XXXXX a inde riadne neplnil a za obdobie od 01.02.2014 do 11.07.2014 dlhuje na výživnom celkom XXXXX €, hoci bol trestným rozkazom Okresného súdu v XXXXX č. XXXXX zo XXXXX, ktorý nadobudol právoplatnosť a vykonateľnosť dňa XXXXX uznaný vinným z prečinu zanedbania povinnej výživy podľa § 207 ods. 1 Trestného zákona

lebo zanikla trestnosť činu

Odôvodnenie:
	Uznesením vyšetrovateľa OR PZ, odboru kriminálnej polícii v XXXXX bolo dňa 30.06.2014 pod č. XXXXX začaté trestné stíhanie a zároveň vznesené obvinenie XXXXX, nar. XXXXX pre prečin zanedbania povinnej výživy podľa  207 odsek 1, odsek 3 písm. c) Trestného zákona, ktorý mal spáchať spôsobom a v rozsahu uvedenom v skutkovej  vete vo výrokovej časti tohto uznesenia. 

Po ukončení vyšetrovania vyšetrovateľ PZ predložil na okresnú prokuratúru dňa 15.07.2014 návrh na zastavenie trestného stíhania z 11.07.2014, ktorý návrh odôvodnil splnením podmienok ustanovenia § 86 odsek 1 písmeno a) Trestného zákona obvineným. 

Po preskúmaní návrhu a obsahu vyšetrovacieho spisu som z výsluchu obvineného XXXXX zo 04.07.2014 zistil, že obvinený XXXXX v mesiaci júl 2014 osobne odovzdal XXXXX ako výživné sumu XXXXX €, tiež dňa 04.07.2014 jej peňažným poukazom poslal ako výživné sumu XXXXX €, čím vyplatil celú dlžnú sumu výživného.

Svedkyňa - poškodená XXXXX dňa 11.07.2014 potvrdila, že jej XXXXX ako povinný v júli 2014 osobne odovzdal výživné XXXXX € a šekom jej poslal XXXXX €, čím vyplatil výživné do 15.07.2014, ďalej uviedla, že jej vnuk, napriek neplateniu výživného otcom, núdzou netrpel. 

Vyplatenie dlžnej sumy výživného vyplýva aj z pripojeného poštového poukazu. 

Podľa § 86 odsek 1 písmeno a)  Trestného zákona  trestnosť činu zaniká aj vtedy  ak ide o prečin zanedbania povinnej výživy podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 

Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu.

	Z uvedeného dôvodu bolo preto potrebné v predmetnej trestnej veci rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor